18.

Članak 15.03. mijenja se kako slijedi: (a) U stavku 1. dodaje se sljedeća rečenica: „Podaci o praznom brodu koji se uzimaju u obzir pri proračunu stabiliteta određuju se ispitivanjem nagiba.”; (b) Stavak 2. mijenja se kako slijedi: i. U trećem podstavku, uvodna rečenica zamjenjuje se sljedećim: „Osim toga, zahtjev iz odjeljka 3. točke (d) dokazuje se za sljedeće stanje opterećenja:”; ii. Posljednji podstavak se briše; (c) Stavak 3. mijenja se kako slijedi: i. Točke (a), (b) i (c) zamjenjuju se sljedećim: „(a) maksimalna poluga stabiliteta hmax javlja se pri kutu nagiba φmax ≥ (φmom + 3 °) i ne smije biti manja od 0,20 m. Međutim, u slučaju φf < φmax poluga stabiliteta pri kutu naplavljivosti φf ne smije biti manja od 0,20 m; (b) kut naplavljivosti φf ne smije biti manji od (φmom + 3 °); (c) površina A ispod krivulje poluga stabiliteta, ovisno o položaju φf i φmax, mora postići najmanje ove vrijednosti: Slučaj A 1 φmax ≤ 15° ili φf ≤ 15° 0,05 m·rad do manjeg od kutova φmax ili φf 2 15 ° < φmax < 30° φmax ≤ φf 0,035 + 0,001 · (30-φmax) m·rad do kuta φmax 3 15 ° < φf < 30° φmax > φf 0,035 + 0,001 · (30-φf) m·rad do kuta φf 4 φmax ≥ 30° i φf ≥ 30° 0,035 m·rad do kuta φ = 30 ° pri čemu je: hmax maksimalna poluga stabiliteta; φ kut nagiba; φf kut naplavljivosti, odnosno kut nagiba pri kojem uranjaju otvori u trupu, na nadgrađu ili palubnim kućicama koji se ne mogu zatvoriti tako da budu vodonepropusni; φmom maksimalni kut nagiba prema (e); φmax kut nagiba pri kojem se javlja maksimalna poluga stabiliteta; A površina ispod krivulje poluga stabiliteta.”; ii. Točka (e) zamjenjuje se sljedećim: „(e) ni u jednom od sljedeća dva slučaja kut nagiba φmom ne smije biti veći od 12: (aa) pri primjeni momenta nagibanja zbog osoba i vjetra u skladu s odjeljcima 4. i 5.; (bb) pri primjeni momenta nagibanja zbog osoba i okretanja u skladu s odjeljcima 4. i 6.”; (d) U stavku 4., objašnjenje „ni = 4 za slobodne površine palube i površine palube s pomičnim namještajem; za površine palube s učvršćenim sjedalima kao što su klupe, ni se računa tako da se uzima u obzir površina sjedala širine 0,45 m i dubine 0,75 m po osobi” zamjenjuje se sljedećim: „ni = 3,75 za slobodne površine palube i površine palube s pomičnim namještajem; za površine palube s učvršćenim sjedalima kao što su klupe, ni se računa tako da se uzima u obzir površina sjedala širine 0,50 m i dubine 0,75 m po osobi”; (e) Stavak 9. mijenja se kako slijedi: i. Tablica nakon uvodne fraze drugog podstavka zamjenjuje se sljedećom tablicom: „1 odjeljak 2 odjeljka Opseg bočnog oštećenja uzdužno l [m] 0,10 · LWL, ali najmanje 4,00 m 0,05 · LWL, ali najmanje 2,25 m poprečno b [m] B/5 0,59 vertikalno h [m] od dna plovila do vrha bez ograničenja Opseg oštećenja dna uzdužno l [m] 0,10 · LWL, ali najmanje 4,00 m 0,05 · LWL, ali najmanje 2,25 m poprečno b [m] B/5 vertikalno h [m] 0,59; cijevi ugrađene u skladu s člankom 15.02. stavkom 13. točkom (c) smatraju se neoštećenima” ii. U točki (d) posljednji podstavak se briše; (f) U stavku 10. dodaje se sljedeća točka (d): „(d) proračun učinka slobodne površine u svim međufazama naplavljivanja temelji se na bruto površini oštećenih odjeljaka.”; (g) Stavak 11. mijenja se kako slijedi: i. U uvodnoj rečenici, riječi „zbog osoba” brišu se. ii. Točka (b) zamjenjuje se sljedećim: „(b) iznad položaja ravnoteže pozitivni dio krivulje poluge stabiliteta pokazuje vrijednost poluge stabiliteta GZR ≥ 0,02 m s površinom A ≥ 0,0025 m·rad. Te minimalne vrijednosti stabiliteta ostvarene su sve do uranjanja prvog nezaštićenog otvora ili u svakom slučaju do postizanja kuta nagiba φm od 25 °.